უნივერსიტეტის ღონისძიებების პორტალი

დავით ჩეჩელაშვილის ლექცია: „როგორ იქმნება ინოვაციური პროდუქტები“
2019-12-13 19:00 (Asia/Dubai)
13 დეკემბერს, 19:00 საათზე, ილიას სახელმწიფო უნივერსიტეტის S101 აუდიტორიაში ზუმაუთ პრე-აქსელერატორის პრე-აქსელერაციის პროგრამის მონაწილე გუნდებისთვის ილიაუნის მოწვეული ლექტორი, პრე-აქსელერაციის პროგრამის მენტორი დავით ჩეჩელაშვილი წაიკითხავს ლექციას თემაზე: ,,როგორ იქმნება ინოვაციური პროდუქტები.“
პრე-აქსელერაციის პროგრამა ხორციელდება ბრიტანეთის საბჭოს მიერ დაფინანსებული პროგრამის „შემოქმედებითი ნაპერწკალი: სამეწარმეო განათლების პროგრამა უმაღლესი სასწავლებლებისთვის” ფარგლებში ილიას სახელმწიფო უნივერსიტეტის პარტნიორ ოდლრიჯის ინსტიტუტისა და ბრისტოლის უნივერსიტეტთან თანამშრომლობით. ასევე საქართველოს ინოვაციებისა და ტექნოლოგიების სააგენტოსა (ჯიტა) და აშშ-ის საელჩოს საგრანტო პროექტის ,,Paving the Way to Knowledge-based Economy: Enhancing University Research and Entrepreneurial Skills in Georgia” მხარდაჭერით.
პროგრამა აგებულია ევროპის ყველაზე გამოცდილი B2B აქსელერატორის Startup Wise Guys რეკომენდაციებითა და სილაბუსით.
მომხსენებლის შესახებ
დავით ჩეჩელაშვილს, მეწარმეს, 1999 წლიდან რამდენიმე სტრატეგიული და ბიზნესის განვითარებაზე პასუხისმგებელი პოზიცია უკავია უმაღლესი ტექნოლოგიების მწარმოებელ საწარმოებში. მისი გამოცდილება ეფუძნება უმთავრესად ისეთი დისციპლინების ცოდნას, როგორებიცაა: იმერციული ვიზუალიზაცია, VR/AR, 3D სტერეოსისტემების მარკეტინგულ ინდუსტრიებში, როგორც საცალო, ისე საგანმანათლებლო სფეროებში, დანერგვა.
დავით ჩეჩელაშვილი კომპანია NEUR Optics-ისა და iZ3D-ის ერთ-ერთი დამაარსებელია.
როგორც სტრატეგიული აღმასრულებელი, იგი განსაზღვრავს სტრატეგიულ მიმართულებებს X6D კომპანიაში, რომელიც ცნობილია, როგორც DBA XPAND, ისევე როგორც NEUR Optics-სა და iZ3D-ში. მას აქვს საცალო სავაჭრო წარმომადგენლობის, სადისტრიბუციო არხების შექმნისა და სტრატეგიული პარტნიორობის გამოცდილება როგორც მცირე (X6D, Neurok, iZ3D), ისე მსხვილი კომპანიებისთვის (MicroAge, Deloitte & Touche, Renaissance Capital).
2014 წლიდან ილიას სახელმწიფო უნივერსიტეტის მოწვეული ლექტორი და ტექნოლოგიების კომერციალიზაციის ოფისის მარკეტინგისა და ბიზნესის განვითარების სპეციალისტია, ასევე – პორტუგალიის სტარტაპ ბრაგასა და ინოვაციებისა და ტექნოლოგიების სააგენტოს მენტორი. ამასთან მუდმივად უწევს კონსულტაციას სტარტაპებს.

დრო: 13 დეკემბერი, 19:00 საათი
ადგილმდებარეობა: S101 აუდიტორია (გ. წერეთლის ქ. N3), ილიას სახელმწიფო უნივერსიტეტი

საჯარო ლექცია „რამდენად ახლოსაა ხელოვნური ინტელექტი ბუნებრივთან“
2019-12-12 19:00
12 დეკემბერს, 19:00 საათზე, ვაკის მედიათეკაში ილიას სახელმწიფო უნივერსიტეტის ასოცირებული პროფესორი ერეკლე მაღრაძე წაიკითხავს საჯარო ლექციას თემაზე: ,,რამდენად ახლოსაა ხელოვნური ინტელექტი ბუნებრივთან“.
თემის მოკლე აღწერა:
1956 წელს ჯონ მაკარტიმ ტერმინი „ხელოვნური ინტელექტი“ გამოიყენა თავის ნაშრომში, რომელიც შეეხებოდა ინტელექტის/ცნობიერების შესწავლას და მისი ძირითადი კომპონენტების კომპიუტერში დანერგვას. ტერმინი „ხელოვნური ინტელექტი“ 1956 წელს გამოჩნდა, თუმცა მოაზროვნე ან მოფიქრალი მანქანების შექმნის იდეა ადრეც არსებობდა, კერძოდ, ალან ტიურინგმა ამის შესახებ ისაუბრა ნაშრომში Computing Machinery and Intelligence, რომელშიც დასვა ხელოვნური ინტელექტის, როგორც დარგისთვის უმნიშვნელოვანესი შეკითხვა: შეუძლიათ თუ არა გამომთვლელ მანქანებს აზროვნება? ამ კითხვაზე დადებითი ან უარყოფითი პასუხის გაცემა რთულია, რადგან თვითონ აზროვნების განმარტებაა რთული. შეიძლება აზროვნება განვიხილოთ, როგორც სამყაროსთან კომუნიკაციის შედეგი, რასაც მივყავართ ლუდვიგ ვიტგენშტაინის ნაშრომებამდე ან, არსებობის შედეგად, მივყავართ დეკარტემდე. ეს რთული და სიღრმისეული კითხვა სხვანაირადაც იყო გაგებული, კერძოდ, დაფუძნდა ტიურინგის პრიზი – მეცნიერებს შეეძლოთ წარედგინათ თავიანთი შექმნილი მექანიზმები, რომლებსაც უნდა ეთამაშათ „იმიტაციის თამაში” და გაევლოთ ტიურინგის ტესტი, წარმატების შემთხვევაში, პრიზად მიიღებდნენ 100 000 დოლარს. ტიურინგის კითხვის ამგვარმა ინტერპრეტაციამ დიდწილად განაპირობა თანამედროვე ხელოვნური ინტელექტის მსგავსი სისტემების შექმნა და ე. წ., მანქანური სწავლების, დიდი მონაცემები ? ანალიტიკისა და მონაცემთა მეცნიერების განვითარების ახალ სტადიაზე გადასვლა. თუმცა არის კი ეს სწორი გზა ხელოვნური ინტელექტის შექმნისკენ? ცალსახა პასუხის გაცემა ძნელია.
არსებობს მეორე მიდგომაც მოფიქრალი მანქანების შესაქმნელად, კერძოდ, ნეირომეცნიერები და ბიოინფორმატიკოსები ცდილობენ გაიგონ როგორც ადამიანის, ასევე ცხოველების ტვინის ფუნქციონირების სიღრმისეული მექანიზმები, ანუ ცდილობენ ამოხსნან აზროვნების ფიზიკა, რაც შემდგომ საშუალებას მოგვცემს, შევქმნათ მოაზროვნე მანქანა.
მოხსენებაში საუბარი იქნება ამ ორ მიმართულებაზე, კერძოდ, მათში გამოყენებული ტექნოლოგიებისა და მიღწევების და პერსპექტივების შესახებ,, პირველი: რამდენად ახლოს ვართ, რომ სწორად შევიცნოთ, რა არის ბუნებრივი ინტელექტი და მეორე: რამდენად შორს ვართ, რომ შევქმნათ მისი ანალოგი.
მომხსენებლის შესახებ:
2006 წელს ერეკლე მაღრაძემ წარჩინებით დაამთავრა ივანე ჯავახიშვილის სახელობის სახელმწიფო უნივერიტეტის გამოყენებითი მათემატიკის ფაკულტეტი, 2009 წელს – მაგისტრატურა სოხუმის სახელმწიფო უნივერსიტეტში საინფორმაციო ტექნოლოგიებისა და სტატისტიკის მიმართულებით, 2008 წლიდან ჩართული იყო ცერნის ატლას ექსპერიმენტში. 2011 წელს განაგრძო დოქტორანტურა გიოტინგენის უნივერსიტეტის, ფიზიკის მეორე ინსტიტუტის, ცერნის ატლას ექპსერიმენტის ჯგუფში, სადაც 2015 წელს დაიცვა სადოქტორო დისერტაცია დიდი გამოთვლითი სისტემების ავტომატიზაციის შესახებ მანქანური სწავლების ტექნოლოგიების გამოყენებით.
შემდგომ მუშაობდა კარლსრუეს ტექნოლოგიური უნივერსიტეტის ჭკვიანი მონაცემების ინოვაციების ლაბორატორიაში მანქანური სწავლების პროცესის დანერგვასა და წარმართვაზე სხვადასხვა ინდუსტრიულ თუ სამეცნიერო სფეროში მრავალფეროვანი პლატფორმების გამოყენებით, მათ შორის IBM Watson ტექნოლოგიის გამოყენებითაც.
2016-2018 წლებში ხელმძღვანელობდა დიდი მონაცემებისა და ავტომატიზაციის მიმართულებას გერმანულ სტარტაპკომპანიაში, სადაც წარმატებით დაინერგა თანამედროვე დიდი მონაცემებისა და მონაცემთა ნაკადების ანალიზის ტექნოლოგიები. 2018 წლიდან ილიაუნის კომპიუტერულ მეცნიერებათა მიმართულების ასოცირებული პროფესორი და გამოთვლითი ცენტრის ხელმძღვანელია; კითხულობს მანქანური სწავლების, ხელოვნური ინტელექტისა და ავტომატიზაციის კურსებს სან დიეგოს სახელმწიფო უნივერსიტეტი – საქართველოში; დაინტერესებულია ხელოვნური ინტელექტისა და მანქანური სწავლების ტექნოლოგიებით.
დრო: 12 დეკემბერი, 19:00 საათი
ადგილმდებარეობა: ვაკის მედიათეკა
დასწრება თავისუფალია.

საინფორმაციო შეხვედრა უნგრეთის სასტიპენდიო პროგრამის შესახებ
2019-12-11 13:30
11 დეკემბერს, 13:30 საათზე, ილიას სახელმწიფო უნივერსიტეტის წიგნის სახლ „ლიგამუსში“ უნგრეთის საგანგებო და სრულუფლებიან ელჩი საქართველოში, ქალბატონ ვიქტორია ჰორვატი და უნგრეთის საელჩოს კონსული, ქალბატონი ანიკო ფარკაში, განათლების საერთაშორისო ცენტრის წარმომადგენელთან ერთად გამართავენ საინფორმაციო შეხვედრას უნგრეთის სასტიოპენდიო პროგრამა – Stipendium Hungaricum-ის შესახებ.
მოგახსენებთ, რომ პროგრამის ფარგლებში მიმდინარეობს განაცხადების მიღება 2020-21 აკადემიური წლისათვის.
უნგრეთის მთავრობის სტიპენდია “Stipendium Hungaricum” დაარსდა 2013 წელს უნგრეთის მთავრობის მიერ. პროგრამის მიზანია უცხოელი სტუდენტების რაოდენობის ზრდა უნგრეთში, უნგრული უმაღლესი საგანმანათლებლო დაწესებულებების წახალისება და საერთაშორისო ასპარეზზე გაყვანა საუკეთესო უცხოელი სტუდენტების მოსაზიდად.
პროგრამით სარგელობა შესაძლებელია შემდეგ საფეხურებზე: ბაკალავრიატი, მაგისტრატურა, დოქტორანტურა, ინტეგრირებული ხუთწლიანი მაგისტრატურა, სახელოვნებო მიმართულება.
დეტალური ინფორმაცია პროგრამის შესახებ იხილეთ ბმულზე: https://bit.ly/2PtuJFw
განაცხადის წარდგენის ბოლო ვადაა 2019 წლის 15 იანვარი.

სამუშაო ენა: ინგლისური
დრო: 11 დეკემბერი, 13:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას
სახელმწიფო უნივერსიტეტი
დასწრება თავისუფალია.

კონფერენცია „დიალოგი: განათლება და ჯანდაცვა“
2019-12-11 12:27
13 დეკემბერს, 15:00-დან 18:30 საათამდე, ილიას სახელმწიფო უნივერსიტეტის მედიცინის სკოლის ორგანიზებით სასტუმრო Rooms Hotel Tbilisi-ის საკონფერენციო დარბაზში Garden Hall გაიმართება კონფერენცია „დიალოგი: განათლება და ჯანდაცვა“.
კონფერენციაში, რომელიც პანელური დისკუსიის ფორმატში ეწყობა, მონაწილეობას მიიღებენ დარგის ქართველი და უცხოელი ექსპერტები.
I პანელი: სამედიცინო განათლების გამოწვევები საქართველოში
თემები:
თანამედროვე მედიცინის საგანმანათლებლო პროგრამების იმპლემენტაცია, კლინიკური უნარების განვითარება და პრაქტიკა სამედიცინო განათლების დიპლომამდელ საფეხურზე; დიპლომისშემდგომი კლინიკური კვალიფიკაცია და უწყვეტი პროფესიული განვითარება საქართველოში.
სპიკერები:
ირმა მანჯავიძე, ალექსანდრე ცისკარიძე, მიხეილ ოკუჯავა, გიორგი ბერია, ტიერი ბერნი
II პანელი: ჯანდაცვის სფეროს გამოწვევები საქართველოში
თემები:
სამედიცინო მომსახურების ხარისხი საქართველოში; ადამიანური რესურსების საკითხები ჯანდაცვის სფეროში; ფინანსური ხელმისაწვდომობა და დაზღვევა; პაციენტისა და ექიმის უფლებები საქართველოში.
სპიკერები:
გიორგი გოცაძე, თენგიზ ვერულავა, გივი ჯავაშვილი, ნია გიუაშვილი, ტიერი ბერნი
მომხსენებლების შესახებ:
ირმა მანჯავიძე, პროფესორი, მედიცინის დოქტორი; კლინიკური უნარებისა და მულტიდისციპლინური სიმულაციის ცენტრის ხელმძღვანელი (თბილისის სახელმწიფო სამედიცინო უნივერსიტეტი)
ალექსანდრე ცისკარიძე, პროფესორი, მედიცინის დოქტორი, პინეო სამედიცინო ეკოსისტემის ნევროლოგიური სამსახურის ხელმძღვანელი; ევროპის ნევროლოგიური საზოგადოებისა და მსოფლიოს ნევროლოგთა ფედერაციის წევრი (ივანე ჯავახიშვილის თბილისის სახელმწიფო უნივერსიტეტი)
მიხეილ ოკუჯავა, პროფესორი, მედიცინის მეცნიერებათა დოქტორი, აკად. ფ. თოდუას სამედიცინო ცენტრის ნეიროდიაგნოსტიკის და ნეირომეცნიერების განყოფილების სამეცნიერო ხელმძღვანელი. საქართველოს ნეირომეცნიერთა და სამედიცინო სპეციალობების ასოციაციების წევრი (ილიას სახელმწიფო უნივერსიტეტი)
გიორგი ბერია, დიპლომირებული მედიკოსი, საზოგადოებრივი ჯანდაცვის მაგისტრი; კლინიკური უნარების ლაბორატორიისა და ტრენინგცენტრის დირექტორი (ნიუ ვიჟენ უნივერსიტეტი და საუნივერსიტეტო ჰოსპიტალი)
გიორგი გოცაძე, მედიცინის დოქტორი, საერთაშორისო ორგანიზაციის „გლობალური ჯანდაცვის სისტემები“ აღმასრულებელი დირექტორი (საერთაშორისო ფონდ კურაციოს პრეზიდენტი)
თენგიზ ვერულავა, პროფესორი, მედიცინის დოქტორი, აკად. გ. ჩაფიძის სახ. გადაუდებელი კარდიოლოგიის ცენტრის მეცნიერებისა და უწყვეტი განათლების დეპარტამენტის დირექტორი; საერთაშორისო რეფერირებადი ჟურნალის „ჯანდაცვის პოლიტიკა, ეკონომიკა და სოციოლოგია“ რედაქტორი (ილიას სახელმწიფო უნივერსიტეტი)
ნია გიუაშვილი, ასისტენტ-პროფესორი, მედიქლაბ ჯორჯია ჰოსპიტლის ხარისხის მართვის სამსახურის უფროსი, დაავადებათა კონტროლის ეროვნული ცენტრის არაგადამდები დაავადებების დეპარტამენტის მრჩეველი (საქართველოს უნივერსიტეტი)
გივი ჯავაშვილი, პროფესორი, მედიცინის დოქტორი, საოჯახო მედიცინის დეპარტამენტის ხელმძღვანელი; „საქართველოს ბიოეთიკის ეროვნული საბჭოს” თავმჯდომარე (თბილისის სახელმწიფო სამედიცინო უნივერსიტეტი)
ტიერი ბერნი, პროფესორი, ტრანსპლანტოლოგიის დეპარტამენტის ხელმძღვანელი, პანკრეასის და კუნძულების ტრანსპლანტაციის პროგრამის დირექტორი, უჯრედული ტრანსპლანტაციის ცენტრის ხელმძღვანელი; ევროპის ორგანოთა ტრანსპლანტაციის საზოგადოების ყოფილი პრეზიდენტი; ჟენევის უნივერსიტეტის მედიცინის ფაკულტეტის ყოფილი ვიცე-დეკანი (ჟენევის უნივერსიტეტი (შვეიცარია)

კონფერენციის პროგრამა:

ადამიანის უფლებათა ღია გაკვეთილი – სად იწყება ბოლოს და ბოლოს ადამიანის უნივერსალური უფლებები?
2019-12-10 16:00
ადამიანის უფლებათა ღია გაკვეთილი ყოველწლიურად ადამიანის უფლებათა საერთაშორისო დღეს ტარდება და სპეციალურად სკოლის მოსწავლეებისთვის დაგეგმილი ღონისძიებაა. მისი მიზანია, მოსწავლეებმა სტუდენტებისგან მოისმინონ ადამიანის ძირითად უფლებათა და თავისუფლებათა შესახებ, ისაუბრონ მათი დაცვის მნიშვნელობასა და აუცილებლობაზე, დასვან მათთვის საინტერესო შეკითხვები და ჩაერთონ დისკუსიაში.
ადამიანის უფლებათა ღია გაკვეთილი არის სივრცე, სადაც მოზარდები შეძლებენ მათთვის ყველაზე მნიშვნელოვანი და პრობლემური საკითხების გაზიარებას, რომელთან გამკლავებაც მათ ყოველდღიურად უწევთ, და მიიღებენ ინფორმაციას საკუთარი უფლებების შესახებ.
მომხსენებლები: ომარ ისაევი, ვიკა დარსალია, მარი დევიძე, ლაშა ოქრუაშვილი, ხატია ცეცხლაძე, ანა ებანოიძე, მარიამ გაბრიჩიძე, ნუცა მაზანაშვილი ილიას სახელმწიფო უნივერსიტეტის სამართლის სკოლის საბაკალავრო საფეხურის სტუდენტები ზურაბ შელია, მარიამ ჯიქია, ცოტნე ხვიჩია – ილიას სახელმწიფო უნივერსიტეტის სამართლის სკოლის სამაგისტრო საფეხურის სტუდენტები.
დრო: 10 დეკემბერი, 16:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი” (ი. ჭავჭავაძის გამზირი N32)
დასწრება თავისუფალია.

„ახალი სკოლის” მოდელის პრეზენტაცია და დისკუსია
2019-12-10 13:00
10 დეკემბერს, 13:00 საათზე, ილიას სახელმწიფო უნივერსიტეტის G106 აუდიტორიაში ინოვაციური განათლების კვლევითი ცენტრის ინიციატივით გაიმართება შეხვედრა ეროვნული სასწავლო გეგმების დეპარტამენტთან, რომელიც წარმოადგენს „ახალი სკოლის“ მოდელს.
პრეზენტაციაზე მოხსენებებით წარდგებიან:

ნიკოლოზ სილაგაძე – „რა არის ახალი ახალი სკოლის მოდელში“
თამარ ჯაყელი – „ახალი სკოლის მოდელი და კონსტრუქტივისტული პედაგოგიკა“
სანდრო ასათიანი – „ტექნოლოგიები, როგორც ინსტრუმენტი სწავლა-სწავლების პროცესში“
ია აფთარაშვილი – „მოსწავლეზე ორიენტირებული შეფასება“
სალომე დაბრუნდაშვილი – „ახალი ელექტრონული რესურსები“

„ახალი სკოლის“ მოდელი, როგორც განათლების სისტემაში მიმდინარე რეფორმის ნაწილი, ეფუძნება მოსწავლეზე ორიენტირებულ, კონსტრუქტივისტულ საგანმანათლებლო პრინციპებს და ემსახურება, უპირველეს ყოვლისა, სკოლების ავტონომიურობის ხარისხის გაზრდას.
„ახალი სკოლის“ მოდელს წამოადგენს ესგ-ის დეპარტამენტის სამუშაო ჯგუფი.
შეხვედრის დასასრულს გაიმართება დისკუსია.

დრო: 10 დეკემბერი, 13:00 საათი
ადგილმდებარეობა: G106 აუდიტორია (ქ. ჩოლოყაშვილის ქ. N3/5), ილიას სახელმწიფო უნივერსიტეტი
დასწრება თავისუფალია.

ტრენინგკურსი „შერეული სწავლება და სწავლა სტუდენტების სწავლის შედეგების გასაუმჯობესებლად“
2019-12-10 11:23
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „შერეული სწავლება და სწავლა სტუდენტების სწავლის შედეგების გასაუმჯობესებლად“ (Blended Teaching Learning: Improving Students Outcomes), რომელსაც გაუძღვებიან ილიას სახელმწიფო უნივერსიტეტის მეცნიერებათა და ხელოვნების ფაკულტეტის ასოცირებული პროფესორი არჩილ აბაშიძე, მოწვეული მასწავლებელი გიგა ხოსიტაშვილი და საბუნებისმეტყველო მეცნიერებათა და მედიცინის ფაკულტეტის ასოცირებული პროფესორი ელენე ჟურავლიოვა.
ტრენინგები გაიმართება
11, 12 და 13 დეკემბერს, 15:00-დან 19:00-საათამდე, E102 აუდიტორიაში.
რეგისტრაციისთვის ეწვიეთ ბმულს.
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:

ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

„არც ერთი წელი სიკვდილის შემთხვევათა გარეშე“ – საჯარო დისკუსია შრომის უსაფრთხოებაზე
2019-12-09 19:00
მაღაროში ყოველი ჩასვლისას ველოდებით ჯანმრთელობის დაზიანებას ან სიკვდილს” – ეს 30 წლის ქართველი მაღაროელის სიტყვებია საერთაშორისო ორგანიზაცია Human Rights Watch-ის ანგარიშიდან „არც ერთი წელი სიკვდილის შემთხვევათა გარეშე – საქართველოში შრომის ბაზრის წლების განმავლობაში დერეგულირება საფრთხეს უქმნის მაღაროელებს“, რომელიც ორგანიზაციამ 2019 წლის აგვისტოში საქართველოში მშრომელთა უფლებრივი მდგომარეობის შესახებ გამოქვეყნა. ანგარიშში აღწერილია, რა ზიანს აყენებს შრომის უსაფრთხოების დაბალი სტანდარტები და სახელმწიფოს ლიმიტირებული კონტროლი მშრომელთა უსაფრთხოებას.
საჯარო დისკუსიაზე ვისაუბრებთ Human Rights Watch-ის ანგარიშში აღწერილ შემთხვევებზე, ქვეყანაში შრომის კანონმდებლობასთან დაკავშირებულ გამოწვევებზე, შრომის უსაფრთხოების მნიშვნელობასა და იმ ნაბიჯებზე, რომლებიც სახელმწიფომ დასაქმებულთა უსაფრთხოების უზრუნველსაყოფად და კანონმდებლობის დასახვეწად გადადგა.
მომხსენებელი: გიორგი გოგია, Human Rights Watch-ის წარმომადგენელი სამხრეთ კავკასიაში
მოდერატორი: თამთა აშორტია, ილიას სახელმწიფო უნივერსიტეტის სამართლის სკოლის სამაგისტრო საფეხურის სტუდენტი
დრო: 9 დეკემბერი, 19:00 საათი
ადგილმდებარეობა: ილიას სახელმწიფო უნივერსიტეტი, A101 აუდიტორია (ი. ჭავჭავაძის გამზირი N32)
დასწრება თავისუფალია.

ქალები სამხედრო სფეროში
2019-12-09 15:00
9 დეკემბერს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება შეხვედრა თემაზე: „ქალები სამხედრო სფეროში?“.
რა სირთულეებს აწყდებიან ქალები სამხედრო სფეროში? რა პოლიტიკა არსებობს უსაფრთხოების სექტორში ქალთა კარიერული განვითარების ხელშეწყობისთვის? როგორ უნდა ასრულებდეს სახელმწიფო ქალებზე, მშვიდობასა და უსაფრთხოებაზე გაეროს უშიშროების საბჭოს რეზოლუციებს, რომელთა მოთხოვნაა ქალთა გაზრდილი მონაწილეობა გადაწყვეტილების მიმღებ დონეზე უსაფრთხოების სექტორსა და სამშვიდობო მოლაპარაკებებში. როგორია ამერიკის შეერთებული შტატების გამოცდილება?
ამ საკითხებზე სასაუბროდ ილიაუნის გენდერული ძალადობის აღმოფხვრის 16-დღიანი გლობალური კამპანიის დასკვნით ღონისძიებაზე ამერიკის შეერთებული შტატების თავდაცვის ატაშე, პოლკოვნიკი სტეფანი ბეგლი გვეწვევა.
მომხსენებლები: პოლკოვნიკი სტეფანი ბეგლი
თამუნა ქაროსანიძე, სამოქალაქო საზოგადოების განვითარებისა და მოქალაქეთა ჩართულობის პროგრამის ხელმძღვანელი, თავდაცვის მინისტრის ყოფილი მოადგილე (2012-2014)
მოდერატორი: გიგა ზედანია, ილიაუნის რექტორი
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში 16-დღიან გლობალურ კამპანიასთან დაკავშირებით დაგეგმილ ღონისძიებებში მონაწილეობა შეფასდება 1%-ით.

დრო: 9 დეკემბერი, 15:00 საათი
ადგილმდებარეობა: წიგნის სახლი „ლიგამუსი” (ი. ჭავჭავაძის გამზ. N32), ილიას სახელმწიფო უნივერსიტეტი
2019 წელი

''Cadillac Dreams''- კინოჩვენება და დისკუსია
2019-12-06 19:00
„ოცნებები კადილაკზე”/Cadillac Dreams ახალგაზრდა რეჟისორის, ელენე მიქაბერიძის ფილმია ოცნებებსა და თავისუფლებაზე. ფილმი მოგვითხრობს 15 წლის მოზარდის ცხოვრებაზე. ის ოკუპირებულ აფხაზეთში ცხოვრობს და ყველაფერზე მეტად ენგურს გადაღმა, საზაფხულო ბანაკში წასვლა სურს. ეს არის კამერის ობიექტივით დანახული ამბავი საოკუპაციო ხაზით შემოსაზღვრულ ტერიტორიაზე, სადაც ადამიანის უფლებები მყიფე მოცემულობაა, ოცნებები კადილაკზე კი – ძალიან შორეული.
ფილმი გადაღებულია საერთაშორისო არასამთავრობო ორგანიზაცია Truth Hounds-ის პროექტისთვის No Future Land ბაქოში ნორვეგიის საელჩოს ფინანსური მხარდაჭერით.
მომხსენებელი: ანა წურწუმია, პოსტსაბჭოთა სივრცის კონფლიქტების მკვლევარი
ლევან ასათიანი, Amnesty International-ის წარმომადგენელი სამხრეთ კავკასიაში
მოდერატორი: თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი
დრო: 6 დეკემბერი,19:00 საათი
ადგილმდებარეობა: ილიას სახელმწიფო უნივერსიტეტი, A101 აუდიტორია (ი. ჭავჭავაძის გამზირი N32)
დასწრება თავისუფალია.

Nova Idea 2019 - ფსიქიკური ჯანმრთელობის ცნობიერების ასამაღლებელი მობილური პავილიონი ილიას სახელმწიფო უნივერსიტეტში
2019-12-06 12:51
„ნაბიჯი შენკენ“ სტუდენტური პროექტების საგრანტო კონკურსის “Nova Idea 2019” ერთ-ერთი გამარჯვებულია. პროექტი ილიაუნის მეცნიერებათა და ხელოვნების ფაკულტეტის ფსიქიკური ჯანმრთელობის სამაგისტრო პროგრამის მეორე კურსის სტუდენტების – ელენე ქორიძისა და თამთა ჭელიძის ინიციატივაა.
2019 წლის 6 დეკემბერს ილიას სახელმწიფო უნივერსიტეტის E კორპუსის ეზოში ორგანიზაცია „ფსიქიკური ჯანმრთელობის მაგისტრთა ასოციაცია“ პროექტის „ნაბიჯი შენკენ“ ფარგლებში შექმნილი მობილური პავილიონის პრეზენტაციას გამართავს. პროექტი ხორციელდება ფონდის „გლობალური ინიციატივა ფსიქიატრიაში – თბილისი“, ევროკავშირისა და ილიას სახელმწიფო უნივერსიტეტის ფინანსური მხარდაჭერით.
პროექტი მიზნად ისახავს გავრცელებული ფსიქიკური აშლილობების შესახებ ცნობიერების ამაღლებას. მის ფარგლებში აშენდა მობილური პავილიონი, სადაც წარმოდგენილია სხვადასხვა სახის ვიზუალური მასალა, რომელიც მეცნიერულ მტკიცებულებებზე დაფუძნებულ ცოდნას მნახველს კიდევ უფრო საინტერესო ფორმატში აწვდის. ეს არის თავისუფალი სივრცე, პლატფორმა, სადაც ადამიანები ღიად შეძლებენ ფსიქიკურ ჯანმრთელობასა და მათთვის აქტუალურ საკითხებზე საუბარს. პავილიონს არ აქვს კარი. მნახველი შიგ შესვლას მხოლოდ ალტერნატიული გზის მოძებნით შეძლებს.
პროექტი აქცენტს აკეთებს ფსიქიკური ჯანმრთელობის სამ ყველაზე გავრცელებულ პრობლემაზე, ესენია: დეპრესია, შფოთვითი და პოსტტრავმული სტრესული აშლილობა. ცნობილია, რომ ყოველი მე-6 ადამიანი ამ აშლილობებიდან ერთ-ერთის ტვირთს ატარებს ცხოვრების განმავლობაში. სამიზნე აუდიტორი შედგება ახალგაზრდებისგან, სკოლის მოსწავლეებისა და სტუდენტებისგან. მტკიცებულებებზე დაყრდნობით სწორედ მოზარდობის პერიოდია, როდესაც ფსიქიკური ჯანმრთელობის პრობლემებმა შესაძლოა თავი იჩინოს. ინფორმაციის გაცნობა იმის შესახებ, როგორ ამოვიცნოთ კონკრეტული მდგომარეობა, თვითდახმარების რა სტრატეგიები არსებობს ან რომელ პროფესიულ სერვისს შეგვიძლია მივმართოთ, პრევენციული საშუალებაა და მნიშვნელოვნად ამცირებს ფსიქიკური ჯანმრთელობის პრობლემის გაღრმავების რისკს.
მობილური პავილიონი ყოველთვიურად შეიცვლის ადგილმდებარეობას, გადაინაცვლებს იქ, სადაც ახალგაზრდები იყრიან თავს – სკოლებთან, უნივერსიტეტებთან, რეკრეაციულ ზონებში და ა. შ. სხვადასხვა დაწესებულებასთან თანამშრომლობით გაიმართება საჯარო დისკუსიები „Pavilion Talks” ახალგაზრდების მონაწილეობთ ფსიქიკური ჯანმრთელობის თემებზე.
მობილური პავილიონის პრეზენტაცია გაიმართა 10 ოქტომბერს, ფსიქიკური ჯანმრთელობის მსოფლიო დღეს, „ფაბრიკაში“, შემდეგ განთავსდა თბილისის სახელმწიფო სამედიცინო უნივერსიტეტის ეზოში. ხოლო ახლა მისი ნახვა შესაძლებელი იქნება ილიას სახელმწიფო უნივერსიტეტის E კორპუსის ეზოში.
****
„ფსიქიკური ჯანმრთელობის მაგისტრთა ასოციაცია“ 2019 წელს დაარსდა. მისი დამფუძნებლები არიან ილიას სახელმწიფო უნივერსიტეტის ფსიქიკური ჯანმრთელობის სამაგისტრო პროგრამის სტუდენტები – თამთა ჭელიძე და ელენე ქორიძე, ასევე ილიას სახელმწიფო უნივერსიტეტის კლინიკური ფსიქოლოგიის სამაგისტრო პროგრამის სტუდენტი ეკა დვალიშვილი. სტუდენტების ინიციატივაა საზოგადოებაში ცნობიერებისა და სენსიტიურობის გაზრდა ფსიქიკურ ჯანმრთელობასთან დაკავშირებულ საკითხებზე და სტიგმის დაძლევა.

თურქულ-ქართული ტრადიციული მუსიკის კონცერტი
2019-12-05 19:30
5 დეკემბერს,19:30 საათზე, ილიას სახელმწიფო უნივერსიტეტის B201 აუდიტორიაში თბილისის იუნუს ემრეს სახელობის ინსტიტუტისა და ილიას სახელმწიფო უნივერსიტეტის თანამშრომლობით გაიმართება თურქულ-ქართული ტრადიციული მუსიკის კონცერტი. მასში მონაწილეობას მიიღებენ დოქტ. ერდემ ოზდემირი (ბაღლამა, ბარბითი, ვოკალი), სამეთ საილა (ქაბაქ ქემანე), თუგაი ბუთუნი (სალამური, ბაღლამა, რიტმი), ასევე ილიაუნის ხალხური სიმღერის სტუდენტური გუნდი და მეჩონგურე უჩა პატარიძე.

კონცერტზე შესრულებულ თურქული ხალხური და კლასიკური მუსიკის ნიმუშებს დაერთვება შესაბამისი კომენტარები.

დრო: 5 დეკემბერი, 19:30 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის საკვირაო სკოლა მოსწავლეებისთვის
2019-12-05 18:30
2020 წლის თებერვლიდან ილიას სახელმწიფო უნივერსიტეტი 14-17 წლის სკოლის მოსწავლეებისთვის იწყებს სასწავლო კურსებს საკვირაო სკოლის ფორმატით.
პროექტის მიზანი
პიზას (PISA) კვლევის წლევანდელმა შედეგებმა ყველას კიდევ ერთხელ თვალნათლივ გვაჩვენა, რაც ბევრმა ისედაც იცოდა – ქვეყანა ახალგაზრდებს ვერ აძლევს დროის შესაფერის განათლებას.
ჩვენი სკოლის მოსწავლეები საგრძნობლად ჩამორჩებიან განვითარებული ქვეყნების ახალგაზრდებს წაკითხულის გააზრებაში, მათემატიკასა და მეცნიერების სხვა სფეროებში.
ილიაუნის სურს, საკვირაო სკოლით თავისი წვლილი შეიტანოს ამ მდგომარეობის გამოსწორებაში. შემოქმედებითი და კრიტიკული აზროვნების განვითარება, ცოდნის შეძენა და გაღრმავება ადამიანის, საზოგადოებისა და ბუნების შესახებ – ამ მიზნებს ისახავს ჩვენი საკვირაო სკოლა.
სკოლა იქმნება იმ ახალგაზრდების ხელშესაწყობად, რომელთაც თვითგანვითარების სურვილი აქვთ.
კურსების ფორმატი და ხანგრძლივობა
საპილოტე კურსები ორთვიანია და მოიცავს რვა 2-საათიან გაკვეთილს შემდეგ დისციპლინებში:

ქართული ლიტერატურა
მსოფლიო ლიტერატურა
მათემატიკა
ფიზიკა
ბიოლოგია
ეკოლოგია
სამოქალაქო განათლება

შენიშვნა: მოსწვალეს შეუძლია მხოლოდ 1 სასწავლო კურსის არჩევა.
ეტაპობრივად კურსების ჩამონათვალი კიდევ უფრო მრავალფეროვანი გახდება.

ვისთვის არის განკუთვნილი საკვირაო სკოლა?
სკოლა განკუთვნილია საქართველოში ავტორიზებული საგანმანათლებლო დაწესებულებების 14-17 წლის მოსწავლეებისთვის, რომლებიც დაგვისაბუთებენ საკუთარ მოტივაციას – რატომ სურთ პროექტში მონაწილეობა – და 2020 წლის 10 იანვრამდე შეავსებენ ელექტრონულ სააპლიკაციო ფორმას.
გარკვეულ შემთხვევებში შესარჩევად შესაძლებელია დაინიშნოს დამატებითი ტური.
როგორ გავხდე საკვირაო სკოლის მოსწავლე?
საკვირაო სკოლაში რომ ჩაერთო, საჭიროა აპლიკაციის ელექტრონული ფორმის შევსება არაუგვიანეს 2020 წლის 10 იანვრის ჩათვლით.
აპლიკაციისთვის მიჰყევით ბმულს: http://bit.do/fjGvo
საფასური და გადახდა
კურსის გადასახადი სიმბოლურია – შეადგენს 50 ლარს, რომელსაც მონაწილე უნივერსიტეტთან სასწავლო ხელშეკრულების გაფორმების შემდეგ გადაიხდის.
იმ შემთხვევაში, თუ ახალგაზრდა სოციალურად დაუცველი ოჯახიდანაა, შესაძლებელია ამ გადასახადის მოხსნაც.
დამატებითი ინფორმაციისთვის
✉ pr@iliauni.edu.ge
☏ (+995 32) 222 00 09 (352)
2019 წელი

როგორ მოვამზადოთ სტატია საერთაშორისო ჟურნალში გამოქვეყნებისთვის
2019-12-05 17:00
5 დეკემბერს, 17:00 საათზე, ილიას სახელმწიფო უნივერსიტეტი E 207 აუდიტორიაში ილიას სახელმწიფო უნივერსიტეტის ბიბლიოთეკის ორგანიზებით გიწვევთ შეხვედრაზე „როგორ მოვამზადოთ სტატია საერთაშორისო ჟურნალში გამოქვეყნებისთვის“ (Preparing an article for publication in an international journal).
შეხვედრას გაუძღვება კომპანია Clarivate Analytics-ის (ყოფილი Thomson Reuters) წარმომადგენელი. ყურადღება გამახვილდება ისეთ საკითხებზე, როგორებიცაა: მაღალი იმპაქ-ფაქტორიანი ჟურნალის სწორად შერჩევა, სტატიის სტრუქტურა და ენობრივი მახასიათებლები.

სამუშაო ენა: ინგლისური
დრო: 5 დეკემბერი, 17:00 საათი
ადგილმდებარეობა: E 207 აუდიტორია (ვაკის პარკის პირდაპირ), ილიას სახელმწიფო უნივერსიტეტი
დასწრება თავისუფალია.

პროფესორ ნათან კარპენტერის საჯარო ლექცია „სტრატეგიული კომუნიკაცია სოციალურ მედიაში“
2019-12-05 16:30
5 დეკემბერს, 16:30 საათზე, ილიას სახელმწიფო უნივერსიტეტის T102 აუდიტორიაში ილინოისის უნივერსიტეტის პროფესორი ნათან კარპენტერი გამართავს საჯარო ლექციას თემაზე: „სტრატეგიული კომუნიკაცია სოციალურ მედიაში“.
მომხსენებლის შესახებ
ნათან კარპენტერი ილინოისის უნივერსიტეტის კომუნიკაციების სკოლის კონვერგენტული მედიის ცენტრის დირექტორია. იგი სოციალური მედიაანალიტიკის მართვის ცენტრის (SMACC) ძირითადი შემქმნელი და კოორდინატორია. მართავს სასწავლო სივრცეებსა და ლაბორატორიებს, ასწავლის კომუნიკაციისა და ტექონოლოგიების კურსებს. დოქტორი კარპენტერი ყოველ სემესტრში აფინანსებს საბაკალავრო და სამაგისტრო/სადოქტორო საფეხურის რამდენიმე სტუდენტს და ამზადებს მათ სოციალური მედიის ანალიტიკის მეთოდებში, რითაც ხელს უწყობს სამოქალაქო ჩართულობასა და პრაქტიკულ სწავლებას საზოგადოებრივი საქმიანობის ელემენტების გამოყენებით.
2017 წელს დოქტორმა კარპენტერმა მოიპოვა სადოქტორო ხარისხი რიტორიკაში, თეორიასა და კულტურაში მიჩიგანის ტექნოლოგიურ უნივერსიტეტში; მისი კვლევითი სფეროებია: ტექნოლოგიების ფილოსოფია, სოციალური მედია და საზოგადოება და კულტურის კვლევები. თანაავტორია რამდენიმე სტატიისა, რომლებიც სოციალური მედიის სფეროში მიმდინარე პროცესებსა და სოციალური მედიის პოლიტიკის სფეროში გამოყენებას ეხება. Მისი სტატიები დაბეჭდილია ჟურნალებში – Cultural Studies და Equality, Diversity & Inclusion. დოქტორი კარპენტერი ხშირად მონაწილეობს ეროვნულ და რეგიონულ კონფერენციებში და წარადგენს მოხსენებებს კომუნიკაციების შესახებ.

სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 5 დეკემბერი, 16:30 საათი
ადგილმდებარეობა: T102 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

ილიაუნი სკოლების გამოფენაზე
2019-12-05 14:15
6-7 დეკემბერს ილიას სახელმწიფო უნივერსიტეტი მრავალფეროვანი პროგრამით წარდგება სკოლების გამოფენაზე ექსპო ჯორჯიაში. გამოფენის სტუმრებს შესაძლებლობა ექნებათ, ჩაერთონ ილიაუნის სხვადასხვა მიმართულების ღონისძიებებში და საინტერესო და სახალისო ფორმით გაეცნონ მეცნიერებას, მიიღონ სამახსოვრო საჩუქრები, აქტიური მონაწილეები კი დაჯილდოვდნენ სერტიფიკატებით.
სტუმრებს შეუძლიათ გაეცნონ და მონაწილეობა მიიღონ ღონისძიებებში შემდეგი მიმართულებებით:
გეოლოგია
ილიას სახელმწიფო უნივერსიტეტის დედამიწის შემსწავლელ მეცნიერებათა ინსტიტუტისა და სეისმური მონიტორინგის ეროვნული ცენტრის წარმომადგენლები მონაწილეებს შესაძლებლობას მისცემენ 3D გამოსახულებითა და VR ტექნოლოგიებით დააკვირდნენ მსოფლიოს დიდ მიწისძვრებს; საქართველოს მიწისძვრებსა და საქართველოში დედამიწის ქერქის სიჩქარული ველის რუკას; წყალმოვარდნის მოდელირებას თბილისის სხვადასხვა უბნისთვის; რეალურ მაგალითზე გაეცნონ სეისმური და გეოფიზიკური აპარატურის მუშაობის პრინციპებს.
ინსტიტუტს წარმოდგენილი ექნება დედამიწის შემსწავლელი მეცნიერებების სხვადასხვა კვლევის შედეგები. 3D ტექნოლოგიების გამოყენებით დამთვალიერებელი ნახავს რეგიონისა და მსოფლიო მიწისძვრების განაწილებას დედამიწის სიღრმეში. ასევე ილიაუნის გეოდეზიური ქსელის კვლევის შედეგებს – საქართველოში დედამიწის ქერქის გადაადგილების სიჩქარეს. სტუმრები გაეცნობიან სეისმური და გეოდეზიური აპარატურის მუშაობის პრინციპებს და თავადვე ჩაერთვებიან სხვადასხვა აქტივობაში.
წარმოდგენილი იქნება გეოლოგიური ნიმუშები და მიკროსკოპი, რომლის საშუალებითაც გაეცნობიან, როგორია მინერალი ბუნებაში და მისი რეალური შინაგანი სტრუქტურა მიკროსკოპში.
სპეციალური ვიდეორგოლის საშუალებით ნახავენ წყალმოვარდნის მოდელირებას და დატბორვის არეალის განსაზღვრას თბილისის მაგალითზე.
არქეოლოგია
ილიას სახელმწიფო უნივერისტეტის მეცნიერებათა და ხელოვნების ფაკულტეტის არქეოლოგიის მიმართულების პროფესორები და სტუდენტები მონაწილეებს ჩართავენ არქეოლოგიური გათხრების იმიტაციაში.
გამოფენის სტუმრებს შესაძლებლობა ექნებათ, თავად იმუშაონ, როგორც არქეოლოგებმა, და დაამუშაონ „აღმოჩენილი“ ნივთები. ასევე მოეწყობა სხვადასხვა თამაში ნივთების აღმოჩენაზე.
კომპიუტერული ინჟინერია
ილიაუნის საბუნებისმეტყველო მეცნიერებათა და მედიცინის ფაკულტეტის კომპიუტერული ინჟინერიის პროგრამის პროფესორები და სტუდენტები გამოფენის სტუმრებს შესაძლებლობას მისცემენ, ეთამაშონ მინიბოტს, რომელსაც ესმის ფერების ენა; დააპროგრამონ ვარსკვლავური ომების დროიდი; გაერკვნენ მიკროკონტროლერის მუშაობაში და შექმნან ფსევდოთერემინი; დაახატინონ სათამაშო ბოტი; ერთმანეთს შეაჯიბრონ სენსორებიანი მანქანები.
ილიაუნის პლანეტარიუმი
პლანეტარიუმში მოისმენთ ვიდეოლექციას – მიიღებთ ამომწურავ ინფორმაციას ჩვენი სამყაროს შესახებ.
გაეცნობით

მზის სისტემის ობიექტების ბუნებას: პლანეტებს, ასტეროიდებს, კომეტებსა და მზეს;
დიდი და მცირე ვარსკვლავების დაბადებასა და ევოლუციის გზას, ვარსკვლავების მტვრის ღრუბლების მნიშვნელობას; გაიგებთ გალაქტიკის მახასიათებლების შესახებ;
გალაქტიკათშორის სივრცესა და სამყაროს სტრუქტურას;
პლანეტარიუმში გაიგებთ მეტს სამყაროს წარმოშობის შესახებაც.

ილიაუნის ახალგაზრდა მკვლევართა კლუბი
ილიაუნის ახალგაზრდა მკვლევართა კლუბების კლუბში გაერთიანებული სკოლები დამთვალიერებლებს შესთავაზებენ საინტერესო და სახალისო ექსპერიმენტებს წყლის სისუფთავეზე, ფიზიკის კანონზომიერებებზე, სინათლის გარდატეხასა და სპექტრის დაშლაზე, ფოტოსინთეზისა და გლობალური დათბობის პროცესში მის გავლენაზე, ასევე ქიმიური ნივთიერებების გამოყენებით სხვადასხვა სახალისო და სანახაობრივად მიმზიდველ ექსპერიმენტს. სტუმრები შეძლებენ გაეცნონ ბუნების საოცარ სამყაროს და თავად მიიღონ მონაწილეობა სხვადასხვა სახალისო აქტივობასა თუ ექსპერიმენტში.
ილიაუნის სტენდი
ილიაუნის სტენდზე საბუნებისმეტყველო და მედიცინის ფაკულტეტის ქიმიური ბიოლოგიის ინსტიტუტის მკვლევრები სტუმრებს შესაძლებლობას მისცემენ, მონაწილეობა მიიღონ სახალისო ქიმიური ცდების მომზადებაში და ექსპერიმენტების მონაწილეებს დააჯილდოებენ დამწყები ბიოქიმიკოსის სერტიფიკატით.
FAB LAB ILIAUNI-ის წარმომადგენლები გამოფენის მონაწილეებს დაეხმარებიან, 3D პრინტერზე დაბეჭდონ სხვადასხვა ნივთი და 3D სკანერზე ობიექტები დაასკანერონ. სტენდზე წარმოდგენილი იქნება ილიაუნის ფაბლაბში დამზადებული სხვადასხვა ნიმუშიც.
ილიაუნის GAME LAB-ისა და VR LAB-ის წარმომადგენლები კი სტუმრებს უახლესი ოკულუსებით დაათვალიერებინებენ ვირტუალური რეალობის აპლიკაციებს.
ზემოჩამოთვლილ ღონისძიებათა აქტიურ მონაწილეებს გადაეცემათ ილიაუნის ფაბლაბში დამზადებული სამახსოვრო საჩუქრები.

ცერცვაძის საჯარო ლექცია თემაზე: „ვინ იმარჯვებს დებატებში?“
2019-12-05 12:00
5 დეკემბერს, 12:00 საათზე, ილიას სახელმწიფო უნივერსიტეტის E 406 აუდიტორიაში ილიაუნის დებატების კლუბის ინიციატივით გაიმართება თინათინ ცერცვაძის საჯარო ლექცია თემაზე: „ვინ იმარჯვებს დებატებში?“.
ფსიქოლოგი თინათინ ცერცვაძე საქართველოს დებატებისა და განათლების ინსტიტუტის ხელმძღვანელია. იგი არის განათლების საკითხების მკვლევარი, დებატების საერთაშორისო ტრენერი, სახელმძღვანელოების თანაავტორი. აქვს საგანმანათლებლო სფეროში მოღვაწეობის 23-წლიანი გამოცდილება. მუშაობდა ზაარლანდის სკოლის ფსიქოლოგიურ სამსახურში, ლაიფციგისა და ფრანკფურტის უნივერსიტეტებში შესრულებული აქვს სადოქტორო სამუშაოები „დებატების” პროგრამების გავლენებზე ფსიქოლოგიური კუთხით.
დრო: 5 დეკემბერი, 12:00 საათი
ადგილმდებარეობა: E 406 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

პროფესორ ნათან კარპენტერის საჯარო ლექცია: „სოციალური მედია და ციფრული ინოვაციები“
2019-12-05 11:00
5 დეკემბერს, 11:00 საათზე, ილიას სახელმწიფო უნივერსიტეტის T102 აუდიტორიაში ილინოისის უნივერსიტეტის პროფესორი ნათან კარპენტერი გამართავს საჯარო ლექციას თემაზე: „სოციალური მედია და ციფრული ინოვაციები“.
მომხსენებლის შესახებ
ნათან კარპენტერი ილინოისის უნივერსიტეტის კომუნიკაციების სკოლის კონვერგენტული მედიის ცენტრის დირექტორია. იგი სოციალური მედიაანალიტიკის მართვის ცენტრის (SMACC) ძირითადი შემქმნელი და კოორდინატორია. მართავს სასწავლო სივრცეებსა და ლაბორატორიებს, ასწავლის კომუნიკაციისა და ტექონოლოგიების კურსებს. დოქტორი კარპენტერი ყოველ სემესტრში აფინანსებს საბაკალავრო და სამაგისტრო/სადოქტორო საფეხურის რამდენიმე სტუდენტს და ამზადებს მათ სოციალური მედიის ანალიტიკის მეთოდებში, რითაც ხელს უწყობს სამოქალაქო ჩართულობასა და პრაქტიკულ სწავლებას საზოგადოებრივი საქმიანობის ელემენტების გამოყენებით.
2017 წელს დოქტორმა კარპენტერმა მოიპოვა სადოქტორო ხარისხი რიტორიკაში, თეორიასა და კულტურაში მიჩიგანის ტექნოლოგიურ უნივერსიტეტში; მისი კვლევითი სფეროებია: ტექნოლოგიების ფილოსოფია, სოციალური მედია და საზოგადოება და კულტურის კვლევები. თანაავტორია რამდენიმე სტატიისა, რომლებიც სოციალური მედიის სფეროში მიმდინარე პროცესებსა და სოციალური მედიის პოლიტიკის სფეროში გამოყენებას ეხება. Მისი სტატიები დაბეჭდილია ჟურნალებში – Cultural Studies და Equality, Diversity & Inclusion. დოქტორი კარპენტერი ხშირად მონაწილეობს ეროვნულ და რეგიონულ კონფერენციებში და წარადგენს მოხსენებებს კომუნიკაციების შესახებ.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 5 დეკემბერი, 11:00 საათი
ადგილმდებარეობა: T102 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

იბოგაინის ევროპული ფორუმი
2019-12-05 10:00
5, 6, 7 დეკემბერს, 10:00 საათზე, ილიას სახელმწიფო უნივერსიტეტში ჩატარდება იბოგაინის ევროპული ფორუმი. ფორუმზე თავს მოიყრიან მსოფლიოს წამყვანი მკვლევრები და მეცნიერები, რომლებიც იკვლევენ იბოგაინის თერაპიულ ეფექტებს სხვადასხვა ფიზიკური და ფსიქიკური ჯანმრთელობის მდგომარეობაზე. იბოგაინი ბუნებრივი ფსიქოაქტიური ნივთიერებაა, რომელიც იბოგას ოჯახის (Tabernanthe iboga) მცენარეებში გვხვდება და პოზიტიურ სამკურნალო ეფექტს გვაძლევს ადიქციების, ბიპოლარული აშლილობის, პოსტტრავმატული სტრესული აშლილობებისა და ნეიროდეგენერაციული დაავადებების შემთხვევაში.ფორუმის მიზანია, სამეცნიერო და სტუდენტურ წრეებში იბოგაინისაგან მიღებულ მედიკამენტებსა და თერაპიულ მიდგომებზე სადისკუსიო სივრცის შექმნა და ამ მიმართულებით შემდგომი კვლევების განვითარების ხელშეწყობა. ფორუმი იქნება საინტერესო და დამატებითი აქტივობა პროფესიული ინტერესისა და კვლევითი თვალსაწიერის გაფართოებისათვის.
ფორუმი ტარდება დავით სუბელიანის, საქართველოს ფსიქოდელიური საზოგადოების, ადიქციის კვლევების ინსტიტუტისა და Ibogaine for the World -ის ორგანიზებით.
დრო: 5, 6, 7 დეკემბერი, 10:00 საათი.
ადგილმდებარეობა: G 106 აუდიტორია, ილიას სახელმწიფო უნივერსიტეტი.
სამუშაო ენა არის ინგლისური/ქართული. უზრუნველყოფილი იქნება სინქრონული თარგმანი.
დასწრება თავისუფალია!

მწერალ მიხეილ იოჰანის შეხვედრა სტუდენტებთან
2019-12-03 19:30
3 დეკემბერს, 19:30 საათზე, ილიას სახელმწიფო უნივერსიტეტის წიგნის სახლ „ლიგამუსში“ გაიმართება ქართველი დებიუტანტი მწერლის, მიხეილ იოჰანის შეხვედრა სტუდენტებთან.
მიხეილ იოჰანის სადებიუტო რომანი „მიბრუნება“ მოგვითხრობს ახალგაზრდა და-ძმის ერთმანეთთან და გარესამყაროსთან ურთიერთობის შესახებ, რომელშიც დაუგეგმავად და ხელოვნური ძალების ჩარევით იჭრება ისტორიული მომენტი, წესით ბევრ შეკითხვას რომ უნდა გასცეს პასუხი. თუმცა როგორ შეიძლება იგრძნოს ოჯახმა ან, ზოგადად, მთელმა საზოგადოებამ ისტორიული მომენტი მაშინ, როცა მათ შორის კომუნიკაცია არ არსებობს?!
შეხვედრის მოდერატორი იქნებე ილიაუნის მოწვეული ლექტორი, დოქტორანტი დავით ცარელაშვილი.
დრო: 3 დეკემბერი, 19:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის ჩემპიონატი ბილიარდში
2019-12-03 17:45
13 დეკემბერს საბილიარდო კლუბ „რიოში“ ილიას სახელმწიფო უნივერსიტეტის სტუდენტურ საქმეთა დეპარტამენტი გამართავს შიდასაუნივერსიტეტო ჩემპიონატს ბილიარდში (ვაჟები, გოგონები).
ტურნირში მონაწილეობის უფლება აქვთ მხოლოდ ილიაუნის სტუდენტებს.
კენჭისყრა გაიმართება შეჯიბრების დაწყებამდე ნახევარი საათით ადრე.
საპრიზო ადგილებზე გასულ სტუდენტებს გადაეცემათ შესაბამისი თასი, მედლები და სიგელები.
დაინტერესების შემთხვევაში გთხოვთ შეავსეთ ელექტრონული სარეგისტრაციო ფორმა: https://forms.gle/TJcajWCWFnfgEg5Q8
რეგისტრაციის ბოლო ვადაა 11 დეკემბერი.

რას ნიშნავს, იყო სექსუალური ძალადობის მსხვერპლი?
2019-12-03 17:00
3 დეკემბერს, 17:00 საათზე, ილიას სახელმწიფო უნივერსიტეტის A101 აუდიტორიაში გაიმართება შეხვედრა თემაზე: „რას ნიშნავს, იყო სექსუალური ძალადობის მსხვერპლი?“.
ჩვენ გარშემო სექსულური ძალადობის და გაუპატიურების მსხვერპლი ბევრი ქალია, ქალები, რომლებიც მეხსიერებაში სრულიად მკაფიოდ ან ფრაგმენტულად ინახავენ სასტიკ გამოცდილებას და ცდილობენ მასთან გამკლავება და მასთან თანაცხოვრება ისწავლონ.
მათთვის ზიანის ანაზღაურება შეუძლებელია, თუმცა მართლმსაჯულების აღსრულება და დამნაშავის ადეკვატურად დასჯა შეიძლება მსხვერპლისთვის ერთადერთი შვება აღმოჩნდეს, ამიტომაც გაუპატიურების შემთხვევათა გამოძიება ისეთივე კომპლექსურია, როგორც თავად დანაშაული.
საჯარო დისკუსიაზე დანაშაულის ფსიქოლოგიურ ასპექტზე, მსხვერპლზე ორიენტირებულ, მგრძნობიარე და თანამედროვე სტანდარტების მართლმსაჯულების სისტემასა და სათანადო სევრისების არსებობის მნიშვნელობაზე ვისაუბრებთ.
მომხსენებლები: სალომე ზანდუკელი, აქტივისტი
თამარ თანდაშვილი, მწერალი, ფსიქოლოგი
მოდერატორი: ანა აფციაური, ილიას სახელმწიფო უნივერსიტეტის საჯარო სამართლისა და პოლიტიკის სამაგისტრო პროგრამის სტუდენტი
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში 16-დღიან გლობალურ კამპანიასთან დაკავშირებით დაგეგმილ ღონისძიებებში მონაწილეობა შეფასდება 1%-ით.
დრო: 3 დეკემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
2019 წელი

ილიაუნის მუსიკის ცენტრის ჯაზის ხელოვნების პროგრამის სტუდენტების – მერცია ქუთათელაძისა და სალომე წულუკიძის კონცერტი
2019-11-30 17:00
30 ნოემბერს, 17:00 საათზე, ილიას სახელმწიფო უნივერსიტეტის B201 აუდიტორიაში გაიმართება ილიაუნის მუსიკის ცენტრის ჯაზის ხელოვნების პროგრამის ჯაზ-ვოკალის მიმართულების მე-3 სემესტრის სტუდენტების –მერცია ქუთათელაძისა და სალომე წულუკიძის კონცერტი.
სალომემ და მერციამ ერთმანეთი ილიაუნიში ჯაზ-ვოკალის ლექციებზე გაიცნეს, საერთო მუსიკალური ინტერესები აღმოაჩინეს და დუეტის შექმნა გადაწყვიტეს. აღსანიშნავია, რომ მერცია, გარდა ჯაზ-ვოკალისა, ასევე ეუფლება ჯაზ-ფორტეპიანოს, ბას-გიტარასა და გიტარას.
მათ ერთობლივი შრომით შექმნეს საკმაოდ ვრცელი პროგრამა და „სალომე & მერცია დუომ“ წარმატება მოიპოვა, რასაც ხელი შეუწყო სალომეს განსაკუთრებულმა ვოკალურმა მონაცემებმა და მერციას მულტისაშემსრულებლო ნიჭიერებამ.
დრო: 30 ნოემბერი, 17:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი

ტრანსგენდერი ადამიანების უფლებები – ილიაუნის კურსდამთავრებულის, თამარ მარმალაძის სამაგისტრო ნაშრომის პრეზენტაცია
2019-11-30 17:00
30 ნოემბერს, 17:00 საათზე, ილიას სახელმწიფო უნივერსიტეტის A101 აუდიტორიაში გაიმართება ტრანსგენდერი ადამიანების უფლებები – ილიაუნის კურსდამთავრებულის, თამარ მარმალაძის სამაგისტრო ნაშრომის პრეზენტაცია.
საქართველოში ტრანსგენდერი ადამიანების უფლებრივი მდგომარეობა სავალალოა, საზოგადოებაში ფესვგადგმული ტრანსფობიისა და ტრანსფობიურ ნიადაგზე ძალადობის გარდა, სერიოზული პრობლემაა მათი გენდერის სამართლებრივი არაღიარება, რაც ტრანსგენდერ ადამიანთა პირადი ცხოვრების ხელშეუხებლობის უფლებას ლახავს.
თამარ მარმალიძის სამაგისტრო ნაშრომი „ტრანსგენდერი ადამიანების პირადი ცხოვრების ხელშეუხებლობის უფლება ქართული და ევროპული კანონმდებლობისა და სასამართლო პრაქტიკის მიხედვით” სწორედ ამ საკითხს მიმოიხილავს და იკვლევს, თუ ვინ და რა სახით ერევა ამ უფლებაში და რა გავლენას ახდენს ეს ტრანსგენდერი ადამიანების ცხოვრებაზე.
მომხსენებლები: თამარ მარმალიძე, ილაუნის სამართლის სკოლის კურსდამთავრებული, ქარელის მუნიციპალიტეტის მერიის იურიდიული სამსახურის უფროსი სპეციალისტი
ნიკოლო ღვინიაშვილი, ტრანგედერი აქტივისტი
მოდერატორი: მარიამ კვარაცხელია, ილიაუნის კონსტიტუციური კვლევების ცენტრის მკვლევარი, ორგანიზაციის „თბილისი პრაიდი” თანადამფუძნებელი
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში 16-დღიან გლობალურ კამპანიასთან დაკავშირებით დაგეგმილ ღონისძიებებში მონაწილეობა შეფასდება 1%-ით.
დრო: 30 ნოემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

„საქართველოს მეცნიერების ევროპულ სივრცეში ინტეგრირების ახალი ეტაპი – ახალი შესაძლებლობები მეცნიერებისთვის“ პრეზენტაცია
2019-11-29 17:00
29 ნოემბერს, 17:00 საათზე, ილიას სახელმწიფო უნივერსიტეტის T 102 აუდიტორიაში გაიმართება „საქართველოს მეცნიერების ევროპულ სივრცეში ინტეგრირების ახალი ეტაპი – ახალი შესაძლებლობები მეცნიერებისთვის“ პრეზენტაცია, რომელსაც შოთა რუსთაველის საქართველოს ეროვნული სამეცნიერო ფონდის გენერალური დირექტორი ზვიად გაბისონია წარმოადგენს.

საუბარი შეეხება საქართველოს ევროკავშირის მეცნიერებისა და ინოვაციების სახელმწიფოთაშორისი ორგანიზაციის – EURAXESS-ის წევრობის მნიშვნელობას, ფართო შესაძლებლობებსა და ახალ სერვისებს საქართველოს მეცნიერებისთვის.

დრო: 29 ნოემბერი, 17:00 საათი

ადგილმდებარეობა: ილიას სახელმწიფო უნივერსიტეტის T 102 აუდიტორია (ქ. ჩოლოყაშვილის გამზ. №3/5)

დასწრება თავისუფალია.

დოქტორ კატარინა შიდლოს საჯარო ლექცია
2019-11-29 17:00
29 ნოემბერს, 17:00 საათზე, ილიას სახელმწიფო უნივერსიტეტის S201 აუდიტორიაში გ. წერეთლის აღმოსავლეთმცოდნეობის ინსტიტუტის მოწვეული მკვლევარი, დოქტ. კატარინა შიდლო წაიკითხავს მოხსენებას „გაყიდვების სფეროში მუშაობის შუა საუკუნეების ისლამური სტილი. ისლამურ ეკონომიკაში ზოგიერთი ყველაზე საკამათო კომუტატური კონტრაქტის მოკლე ისტორია“.
კატარინა შიდლო ვარშავის სოციალური და ეკონომიკური კვლევითი ცენტრის შუა აღმოსავლეთისა და ჩრდ. აფრიკის დეპარტამენტის დირექტორი და გ. წერეთლის აღმოსავლეთმცოდნეობის ინსტიტუტის მოწვეული მკვლევარია.
თემის მოკლე აღწერა
Bayʿsalam/salaf – საქონლის გაყიდვა შემდგომ მიწოდებით და ადგილზე გადახდით უეჭველად წარმოადგენს ისლამურ ეკონომიკაში ერთ-ერთი ყველაზე კურიოზული კომუტატიური კონტრაქტის სახეობას. ისეთი საქონლის გაყიდვა, რომელსაც არ ფლობს გამყიდველი, რაც ხშირ შემთხვევაში გამოწვეულია იმით, რომ საქონელი კონტრაქტის დადების დროს ჯერ კიდევ არ არის შექმნილი, წესით აკრძალული უნდა ყოფილიყო სამართლებრივი თვალსაზრისით. თუმცა სწავლულ-იურისტთა უმეტესობა salam-ის ტიპის კონტრაქტს დასაშვებად მიიჩნევს მუჰამედთან დაკავშირებული ერთ-ერთი ჰადისიდან (გადმოცემიდან) გამომდინარე. ლექციაზე განხილული იქნება bayʿsalam-ის შესახებ კოლექტიური განსჯის პროცესი, რის შედეგადაც ის ისლამური ფინანსური კონტრაქტების ერთ-ერთ გამორჩეულ სახეობად იქცა.
ლექციის ენა: ინგლისური
დრო: 29 ნოემბერი, 17.00-18.30 სთ.
ადგილმდებარეობა: S201 აუდიტორია (გ. წერეთლის ქ. №3), ილიას სახელმწიფო უნივერსიტეტი
დასწრება თავისუფალია.

Wordpress დეველოპმენტის ტრენინგკურსი
2019-11-29 01:18
წარმოგიდგენიათ, რა იქნებოდა ჩვენი ცხოვრება ინტერნეტისა და საიტების გარეშე? სად წაიკითხავდით ამ პოსტს, 2004 წელს ფეისბუქი რომ არ შექმნილიყო და რამდენ ხანს ივლიდით ბიბლიოთეკებსა და ცნობათა ბიუროებში, რომ არა გუგლის საძიებო სისტემა?
საიტების შექმნა სულაც არ არის ისეთი რთული, როგორც ათწლეულების წინ იყო, დღეს უამრავი დამხმარე რესურსი არსებობს,რაც პროცესს მარტივსა და საინტერესოს ხდის.
სამრეწველო ინოვაციების ლაბორატორიის ორგანიზებით 11 დეკემბრიდან 30 იანვრამდე ჩატარდება WordPress დეველოპმენტის კურსი, რომელშიც ილიას სახელმწიფო უნივერსიტეტის სტუდენტებს შეუძლიათ მონაწილეობა.
ტრენინგკურსზე დასასწრებად უნდა შეავსოთ მარტივი სააპლიკაციო ფორმა და დაელოდოთ ჩვენს შეტყობინებას:
▶ პროექტში მონაწილეობა შეუძლია ილიას სახელმწიფო უნივერსიტეტის ნებისმიერ დაინტერესებულ სტუდენტს.
პროექტში მონაწილეობისთვის დარეგისტრირდით: https://forms.gle/tK1F1Rvkda7rtDGt7
რეგისტრაციის ბოლო ვადაა 2019 წლის 8 დეკემბერი.
შერჩეულ კანდიდატებს დავუკავშირდებით არაუგვიანეს 2019 წლის 10 დეკემბრისა.
ადგილები შეზღუდულია – პროექტში მონაწილეობა შეუძლია 20 ადამიანს.
ტრენინგები გაიმართება ყოველ ოთხშაბათსა და ხუთშაბათს.
ფაბლაბ ილიაუნი – https://bit.ly/2IOWh7Z
ფაბლაბ ილიაუნის ჯგუფი – https://bit.ly/2NbVxtY

კვირა 1 :

შესავალი პროგრამირებაში, ტერმინების დეფინიცია.

Domain, Hosting.

საიტის შექმნა, ტექნიკური დავალება და ამოცანები.

საიტის შექმნის შესაძლებლობები

რა არის ვორდპრესი

ვორდპრესრესურსებზე წვდომა

კვირა 2:

ჰოსტინგის დაკავშირება დომეინთან

Cpanel საიტის აწყობისთვის საჭიროუსაფრთხოების პარამეტრები და სიახლის ატვირთვის შესაძლებლობები

ვორდპრესის დაყენება და გაშვება

სტატიების გამოქვეყნება

კვირა 3:

კონტენტის ატვირთვა (სურათები, ვიდეოები) ლოკალურ სერვერზე

საიტის პერსონალიზაცია

გვერდების შექმნა და მართვა

თემის დაყენება (უფასო და ფასიანი თემების კონფიგურაციის შესაძლებლობები)

კვირა 4:

ფლაგინების დაყენება

სხვა ადმინისტრატორების დამატება

ბილდერების გამოყენების შესაძლებლობა

საძიებო სისტემის ოპტიმიზაცია

ფეისბუქისა და გუგლის დაკავშირება საიტთან.

კვირა 5:

შემაჯამებელი დავალება

საერთაშორისო კონფერენცია „აღმოსავლეთი და დასავლეთი: ლინგვისტური, კულტურული, ისტორიული ურთიერთობები“
2019-11-28 23:45
12-15 დეკემბერს ილიას სახელმწიფო უნივერსიტეტში გაიმართება საერთაშორისო კონფერენცია „აღმოსავლეთი და დასავლეთი: ლინგვისტური, კულტურული, ისტორიული ურთიერთობები“. კონფრენცია ეძღვნება აკადემიკოს თამაზ გამყრელიძის დაბადების 90-ე წლისთავს.
კონფერენციაზე წარმოდგენილი იქნება მოხსენებები აღმოსავლეთ-დასავლეთის ურთიერთობების სხვადასხვა ასპექტის (ლინგვისტური, კულტურული, ისტორიული, თანამედროვე) შესახებ.
ქართველ მეცნიერთა გარდა კონფერენციაში მონაწილეობას მიიღებენ მკვლევრები ავსტრიიდან, აზერბაიჯანიდან, ბელარუსიდან, გერმანიიდან, იაპონიიდან, ირანიდან, ისრაელიდან, იტალიიდან, პოლონეთიდან, სომხეთიდან.

ადამიანის უფლებების სამართლის საუნივერსიტეტო კვირეული ილიას სახელმწიფო უნივერსიტეტში
2019-11-28 15:58
2019 წლის 2-10 დეკემბერს ილიას სახელმწიფო უნივერსიტეტი ტრადიციულად უმასპინძლებს ადამიანის უფლებების სამართლის საუნივერსიტეტო კვირეულის ფარგლებში გამართულ სხვადასხვა ღონისძიებას.
”Cadillac Dreams”- კინოჩვენება და დისკუსია
დრო: 6 დეკემბერი,19:00 საათი
ადგილმდებარეობა: ილიას სახელმწიფო უნივერსიტეტი, A101 აუდიტორია (ი. ჭავჭავაძის გამზირი N32)
ვრცლად – http://bit.ly/2OQ3e8N

„არც ერთი წელი სიკვდილის შემთხვევათა გარეშე“ – საჯარო დისკუსია შრომის უსაფრთხოებაზე

დრო: 9 დეკემბერი, 19:00 საათი
ადგილმდებარეობა: ილიას სახელმწიფო უნივერსიტეტი, A101 აუდიტორია (ი. ჭავჭავაძის გამზირი N32)
ვრცლად – http://bit.ly/2OPP5Za
ადამიანის უფლებათა ღია გაკვეთილი – სად იწყება ბოლოს და ბოლოს ადამიანის უნივერსალური უფლებები?

დრო: 10 დეკემბერი, 16:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი” (ი. ჭავჭავაძის გამზირი N32)
ვრცლად – http://bit.ly/33uG6BQ

„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ადამიანის უფლებათა საუნივერსიტეტო კვირეულთან დაკავშირებით დაგეგმილ ღონისძიებებში მონაწილეობა შეფასდება 1%-ით.

ადამიანის უფლებების სამართლის საუნივერსიტეტო კვირეული ყოველწლიურად დეკემბერში იმართება. მისი მიზანი სტუდენტებსა და ახალგაზრდებში ადამიანის უფლებებების პრობლემური საკითხების შესახებ ცოდნის გავრცელება და უნივერსიტეტების თანამშრომლობის გზით ადამიანის უფლებების სამართლის შესახებ იდეათა და მოსაზრებათა აქტიური ურთიერთგაცვლაა.
